Cluster 5

Cluster 5 أو كلاستر 5 هيا أو كانت طفرة لكوڨيد-19 الفايروس المسؤول عن وباء فيروس كورونا 2019–2020 اكتشفت فى شمال يوتلاند، الدنمارك. بيعتقد إنها حصلت فى حيوانات المينك واتنقلت للبشر فى مزارع المينك. أعلنت الحكومة الدنماركية فى 4 نوفمبر 2020 عن حملة قتل رحيم لحيوانات المينك عشان تقلل انتشار الطفرة وتقليل احتمال حدوثها مرة تانية، والسفر من و لسبع بلديات لشمال يوتلاند اتحظر عشان منع انتشار الطفرة. فى 19 نوفمبر 2020 أعلن معهد State Serum Institute أو (SSI) إن الطفرة تعتبر منقرضة بكل المقاييس.

الطفرة عندها حساسية أقل للأجسام المضادة، وحزرت منظمة الصحة العالمية من إن الطفرة ممكن تقلل من فعالية تطعيمات كوڨيد-19 اللى بتتطور.

 البداية 
تصغير|مينك أمريكى
الدنيمارك كانت اكبر مصدر لفرو المينك فى 2019 و أغلبية المزارع اللى بتصدره موجودة فى شمال وغرب يوتلاند. أول حالات نقل لكوڨيد-19 من المينك للبشر اتسجلت فى نيديرلاند، والى خلى الحكومة النيديرلاندية تصدر قرار بمنع زراعة حيوانات المينك فى أواخر 2020. بعد اكتشاف قابلية النقل فى هولندا ابتدت الحكومة الدينماركية برامج مراقبة لكل مزارع المينك اللى فى حدود دولتها. أكدت وزارة الزراعة الامريكانيه (USDA) إن اتسجلت حالات كوڨيد-19 فى حيوانات المينك فى يوتا فى اغسطس 2020، وفى ميشيجان، ويسكونسون، وأوريجون. اتسجلت حالات إصابة بكلاستر 5 فى 29 نوفمبر 2020 فى الدنمارك، إطاليا، هولندا، أسبانيا، السويد، وأمريكا. فى 5 نوفمبر، اتسجلت 12 حالة إصابة بشرية بطفرة كلاستر 5.

 شوف كمان 

 VOC-202012/01
 تحور 501.V2

 مصادر